ယုဇနစောမြင့် (ကလေးအထူးကုဆရာဝန်)

ဒေါက်တာယုဇနစောမြင့်သည် မြန်မာကလေးအထူးကုဆရာဝန်ကြီးတစ်ဦးဖြစ်သည်။ စာရေးဆရာ မှူးသမိန် ခေါ် ဗိုလ်မှူးကြီးစောမြင့် (ငြိမ်း) (တော်လှန်ရေးကောင်စီဝင်) နှင့် ဒေါ်တင်တင်မြင့် တို့၏ သမီးကြီးဖြစ်သည်။ ယုယ (ဆေး ၁) ကလောင်အမည်ဖြင့် ရသစာပေများရေးသားလျက်ရှိပြီး မဟေသီမဂ္ဂဇင်း၏ အယ်ဒီတာချုပ်လည်း ဖြစ်သည်။

ပညာရေး
ဆေးပညာဘွဲ့၊ ကလေးကျန်းမာပညာဒီပလိုမာဘွဲ့နှင့် ဆေးပညာမဟာသိပ္ပံဘွဲ့(ကလေးကျန်းမာပညာ)တို့ကို ဆေးတက္ကသိုလ် (၁) ရန်ကုန်မှ ရရှိခဲ့သည်။

ဝန်ထမ်းဘဝ
တွဲဖက်ပါမောက္ခ၊ ကလေးကျန်းမာပညာဌာန၊ ဆေးတက္ကသိုလ် (၁) ရန်ကုန်နှင့် ကလေးအထူးကုဆရာဝန်ကြီး၊ ရန်ကုန်ကလေးဆေးရုံကြီး ရာထူးအထိ တာဝန်ထမ်းဆောင်ခဲ့ပြီး ၂၀၀၉ ခုနှစ်တွင် သက်ပြည့်အငြိမ်းစားယူခဲ့သည်။

လက်ရှိတာဝန်များ
 စာရင်းစစ်၊ မြန်မာနိုင်ငံဆရာဝန်အသင်း (ဗဟို)
 ကလေးအထူးကုဆရာဝန်ကြီး၊ ပါရမီအထွေထွေရောဂါကုဆေးရုံကြီး၊ ရန်ကုန်
 ဥက္ကဋ္ဌ၊ မြန်မာနိုင်ငံရင်ခွင်မဲ့ကလေးငယ်များလျှော့ချရေးနှင့် ကာကွယ်စောင့်ရေးအသင်း၊ ရန်ကုန်တိုင်းဒေသကြီး

ကလေးကျန်းမာရေးပညာပေးခြင်း
ကလေးကျန်းမာရေးပညာပေးခြင်းကို အစဉ်တစိုက်လုပ်ဆောင်လျက်ရှိသည်။ ပညာပေးဆောင်းပါးနှင့် တွေ့ဆုံမေးမြန်းခန်းအချို့မှာ - 
 ဒေါက်တာယုဇနစောမြင့် ပြောပြတဲ့ ကျန်းမာစွာနေထိုင်နိုင်ခြင်းရဲ့ လျှို့ဝှက်ချက်
 ကလေးနှင့် မျက်စိနာခြင်း
 ကလေးနှင့် ဆောင်းရာသီမှာအဖြစ်များတဲ့ ရောဂါများ
 ဆောင်းရာသီနှင့် ကလေးကျန်းမာရေး
 ကိုယ်ခံစွမ်းအားမြှင့် ဗိုက်တာမင် စီ အကြောင်းသိကောင်းစရာများ
 ကျန်းမာတဲ့ကလေးတစ်ယောက်အဖြစ် ကြီးပြင်းလာစေဖို့
 ကလေးနှင့် တုပ်ကွေးရောဂါ
 မပေါ့ဆသင့်တဲ့ ကလေးချောင်းဆိုးပြဿနာ
 ကလေးငယ်တွေမှာ အဖြစ်များလာတဲ့ အဝလွန်ရောဂါနှင့် ဆီးချို၊ သွေးချိုရောဂါ
 ကလေးငယ်လေးတွေမှာ အဖြစ်များတတ်တဲ့ ရောဂါများအကြောင်း
 ဖြည့်စွက်စာတွေ မှန်မှန်ကန်ကန်ကျွေးတတ်စေဖို့အတွက်
 ခြောက်လှန့်သမှု မပြုစေလို
 ကလေးနှင့် အဆိပ်

စာပေခရီး
ဖခင်ဖြစ်သူ ကွယ်လွန်ပြီးနောက်မှစ၍ မဟေသီမဂ္ဂဇင်း၏ အယ်ဒီတာချုပ်အဖြစ်ဆောင်ရွက်လျက်ရှိသည်။ ယုယ (ဆေး ၁) ကလောင်အမည်ဖြင့် ရေးသားသော ရသစာပေများအနက် နွေနှောင်းအတိတ် လွမ်းရိပ်တွေဆင် နှင့် ပရဟိတပန်းပျိုးခင်းသို့ မေချီလှမ်းလျှောက်လျှက်နှင့် အခြားဝတ္ထုတိုများ တို့သည် လူသိများသော စာအုပ်များဖြစ်သည်။

ကိုးကား

မြန်မာ ကလေးအထူးကုဆရာဝန်များ
မြန်မာ စာရေးဆရာများ
မြန်မာ အမျိုးသမီး စာရေးဆရာများ